Rietavo Lauryno Ivinskio gimnazijos

Prezidento valdybos nuostatai

1. BENDROJI DALIS:

1.1.Prezidento valdyba – aukščiausias Rietavo Lauryno Ivinskio gimnazijos mokinių savivaldos organas, jungiantis mokinių atstovus svarbiausiems mokinių veiklos uždaviniams bei problemoms spręsti.

1.2. Prezidento valdybą sudaro Rietavo Lauryno Ivinskio gimnazijos mokinių bendruomenės 7 atstovai: prezidentas ir 6 nariai.

1.3. Visi 7 Prezidento valdybos mokiniai yra teisėti Gimnazijos tarybos nariai.

1.3. Prezidento valdyba savo veikloje vadovaujasi LR Konstitucija ir kitais įstatymais, Vyriausybės nutarimais, ŠMM norminiais aktais, Rietavo savivaldybės jaunimo politikos koncepcija, Rietavo Lauryno Ivinskio gimnazijos veiklos ir šiais nuostatais.

2. PREZIDENTO VALDYBOS TIKSLAI IR UŽDAVINIAI:

2.1. Stiprinti mokinių savivaldą.

2.2. Demokratiniais principais mokytis atstovauti Lauryno Ivinskio gimnazijos mokiniams.

2.3. Ginti gimnazijos mokinių teises.

2.4. Dalyvauti kultūriniame ir demokratiniame mokinių tobulėjime.

2.5. Aktyviai dalyvauti Gimnazijos tarybos veikloje.

2.5. Plėtoti, skatinti, organizuoti mokinių popamokinę veiklą.

2.6. Bendradarbiauti su kitų Lietuvos miestų bei užsienio mokyklomis.

2.7. Svarstyti pasiūlymus, gautus iš Gimnazijos tarybos, gimnazijos administracijos, Seniūnų tarybos, Seniūnų ar Visuotinio mokinių susirinkimo.

2.8. Teikti pasiūlymus Rietavo Lauryno Ivinskio Gimnazijos tarybai, gimnazijos administracijai, Seniūnų tarybai.

3. PREZIDENTO VALDYBOS SUDARYMAS:

3.1. Prezidentas ir Prezidento valdyba renkama kas dveji metai spalio mėnesį.

3.2. Prezidento valdybos nariu gali būti renkamas/pasirenkamas kiekvienas Rietavo Lauryno Ivinskio gimnazijos I – IV kl. mokinys, neturėjęs drausminių nuobaudų.

3.3. Prezidento valdybos nariu iš karto – be atskirų rinkimų - tampa Seniūnų tarybos pirmininkas.

3.4. Prezidentas po rinkimų turi teisę savo nuožiūra į valdybą pasikviesti 2-3 komandos narius.

3.5. 1-2 nariai, norintys dirbti Prezidento valdyboje, gali siūlyti savo kandidatūras. Jei yra daugiau norinčių, Seniūnų taryba organizuoja rinkimus į Prezidento valdybą.

3.6. Prezidento valdybos narių įgaliojimo laikas pradedamas skaičiuoti nuo pirmojo posėdžio pradžios.

3.7. Anksčiau išrinktų Prezidento valdybos narių įgaliojimai baigiasi po pirmojo naujai išrinktos Prezidento valdybos posėdžio.

4. PREZIDENTO VALDYBOS DARBO ORGANIZAVIMAS:

4.1. Prezidento valdybos darbas organizuojamas vadovaujantis demokratijos, viešumo, kolegialumo ir procedūrų skaidrumo principais.

4.2. Pirmąjį Prezidento valdybos posėdį prezidentas sušaukia praėjus ne daugiau kaip 2 savaitėms po inauguracijos ir valdybos narių suformavimo.

4.3. Prezidento valdybos posėdžiai organizuojami tik gimnazijoje.

4.4. Posėdžiuose gali dalyvauti kviestiniai asmenys, mokinių savivaldos kuratorius.

4.5. Pirmalaikius Prezidento valdybos rinkimus, jei valdyba nevykdo jai suteiktų įgaliojimų, ar kai kurių narių, jei yra būtinybė, perrinkimą paskelbia prezidentas arba, jei negali prezidentas, kuruojantis mokinių savivaldą vadovas.

4.6. Valdybos narių įgaliojimai nutrūksta, kai:

4.6.1. atsistatydina iš pareigų, apie tai pareiškiant raštu prezidentui.

4.6.2. Prezidento valdybos nariai pašalina iš pareigų už netinkamą mokiniui elgesį.

4.6.3. įvyksta pirmalaikiai Prezidento valdybos rinkimai.

4.7. Prezidento valdybos posėdžiai vyksta ne rečiau kaip kartą per mėnesį.

4.8. Neeilinius Prezidento valdybos posėdžius šaukia prezidentas savo nuožiūra arba to pareikalavus ne mažiau kaip dviem valdybos nariams arba mokinių savivaldos kuratoriui.

4.9. Posėdis laikomas įvykusiu, jei jame dalyvavo ne mažiau kaip 4 nariai.

4.10. Posėdžiams pirmininkauja prezidentas.

4.11. Visi Prezidento valdybos posėdžiai protokoluojami.

4.12. Nutarimai Prezidento valdyboje priimami paprastąja balsų dauguma. Jeigu balsai pasiskirsto po lygiai, lemiamą sprendimą turi prezidentas.

4.13. Kiekvienais metais Prezidentas atsiskaito už savo ir Prezidento valdybos darbą visuotiniame mokinių susirinkime arba Seniūnų susirinkime.

4.14. Prezidento valdybos dokumentai saugomi gimnazijos archyve 3 metus.

5. PREZIDENTO VALDYBOS NARIO TEISĖS IR PAREIGOS:

5.1. Dalyvauti Prezidento valdybos posėdžiuose.

5.2. Dalyvauti Prezidento valdybos organizuojamuose renginiuose.

5.3. Gauti visą informaciją apie Prezidento valdybos veiklą.

5.4. Gauti visą informaciją apie Gimnazijos tarybos veiklą.

5.5. Teikti pasiūlymus Prezidento valdybai ir Gimnazijos tarybai.

5.6. Laisvai ir sąžiningai priimti sprendimus.

5.7. Prezidento valdybos narys negali būti persekiojamas ar kaip kitaip veikiamas už balsavimą ar kalbas Prezidento valdybos ar Gimnazijos tarybos posėdžiuose.

5.8. Prezidento valdybos narys nepriekaištingai laikosi mokinio elgesio taisyklių.